बचपन प्ले स्कूल का वार्षिक उत्सव संपन्न
कोरबा | स्थानीय “बचपन प्ले स्कूल” में वार्षिकोत्सव के रूप में ईद, क्रिसमस एवं नव वर्ष 2016 के आगमन के उपलक्ष्य में दिनांक 23 िदसंबर 2015, दिन: बुधवार कार्यक्रम का आयोजन किया गया, जिसमें समस्त बच्चों ने विभिन्न प्रतियोगिताओं में भाग लिया। बच्चों के माता-पिता हेतु रखी गयी एक मिनट प्रतियोगिता में समस्त अभिभावकों ने बढ़ चढ़ कर हिस्सा लिया। समस्त बच्चों के द्वारा ईद, क्रिसमस व नव वर्ष पर आधारित प्रोजेक्टर का प्रदर्शन किया गया जिसका समस्त आगंतुकों ने अवलोकन कर सराहना की।
“बचपन प्ले स्कूल” कोरबा की प्रथम इकाई है, जिसमें दो से पांच वर्ष तक के बच्चों के सर्वांगीण विकास हेतु वैज्ञानिक पद्धति से तैयार योजना के अंतर्गत प्रशिक्षित शिक्षिकाओं द्वारा कार्यान्वित किया जा रहा है। एमआईजी 32 शिवाजी नगर स्थित इस स्कूल में बच्चों की एडवांस शिक्षा हेतु “आडियो विजुअल” क्लासरूम उपलब्ध है। कार्यक्रम का सफल संचालन सुश्री वसुधा श्रीवास्तव डायरेक्टर ने किया।
सुश्री सुबर्णा राय, श्रीमती गीता गुप्ता, श्रीमती पुष्पा राय तथा श्रीमती सोमा शर्मा ने कार्यक्रम कार्यान्वयन में सहयोग किया।
hin_Deva hin_Deva hin_Deva hin_Deva